Document ID: /roh_data/filtered/swiss_laws_in_ROHinterleaved.jsonl.gz/2720

This text was translated from IT into Rumantsch Grischun.

Lo straniero che intende entrare in Svizzera:a. dev’essere in possesso di un documento di legittimazione riconosciuto per il passaggio del confine e, se richiesto, di un visto;b. deve disporre dei mezzi finanziari necessari al soggiorno;c. non deve costituire un pericolo per l’ordine e la sicurezza pubblici né per le relazioni internazionali della Svizzera; ed. non dev’essere oggetto di una misura di respingimento né di un’espulsione ai sensi dell’articolo 66a o 66a del Codice penale (CP) o dell’articolo 49a o 49a del Codice penale militare del 13 giugno 1927 (CPM). Egli deve offrire garanzia che partirà dalla Svizzera se prevede di soggiornarvi soltanto temporaneamente. Il Consiglio federale può prevedere eccezioni alle condizioni d’entrata di cui al capoverso 1 per motivi umanitari o di interesse nazionale oppure in virtù di obblighi internazionali. Il Consiglio federale determina i documenti di legittimazione riconosciuti per il passaggio del confine. Nuovo testo giusta il n. IV 3 della LF del 19 giu. 2015 (Modifica della disciplina delle sanzioni), in vigore dal 1° gen. 2018 (RU 2016 1249; FF 2012 4181). RS 311.0 RS 321.0 Nuovo testo giusta il n. I della LF del 21 giu. 2019, in vigore dal 1° dic. 2019  (RU 2019 3539, FF 2019 171). Nuovo testo giusta l’art. 127 qui avanti, in vigore dal 12 dic. 2008 (RU 2008 5405  art. 2 lett. a).

Persunas estras che vulan entrar en Svizra:a. ston avair in document da legitimaziun ch’è renconuschì per passar sur il cunfin e ston avair in visum, sche quai è necessari;b. ston avair ils meds finanzials ch’èn necessaris per la dimora;c. na dastgan betg esser in privel per la segirezza publica e per l’urden public sco er per las relaziuns internaziunalas da la Svizra; ed. na dastgan betg esser pertutgadas d’ina mesira d’allontanament u d’ina expulsiun tenor l’artitgel 66a u 66a dal Cudesch penal (CP) u tenor l’artitgel 49a u 49a da la Lescha penala militara dals 13 da zercladur 1927 (LPM). Sch’igl è previs mo ina dimora temporara, ston ellas dar la garanzia ch’ellas partan puspè da la Svizra. Per motivs umanitars, per motivs da l’interess naziunal u pervia d’obligaziuns internaziunalas po il Cussegl federal prevair excepziuns da las premissas per entrar en Svizra tenor l’alinea 1. Il Cussegl federal determinescha ils documents da legitimaziun ch’èn renconuschids per passar sur il cunfin. Versiun tenor la cifra IV 3 da la LF dals 19 da zer. 2015 (midada dal dretg da sancziuns), en vigur dapi il 1. da schan. 2018 (AS 2016 1249; BBl 2012 4721). SR 311.0 SR 321.0 Versiun tenor la cifra I da la LF dals 21 da zer. 2019, en vigur dapi il 1. da dec. 2019 (AS 2019 3539; BBl 2019 175). Versiun tenor l’art. 127 LEI, en vigur dapi ils 12 da dec. 2008 (AS 2008 5405 art. 2 lit. a).